# Príloha č. 1 – Opis predmetu zákazky

Predmetom **výzvy č. 21** v rámci zriadeného DNS „Ochranné, zdravotnícke pomôcky a hygienické potreby“ je kúpa a dodanie **ochranných štítov v celkovom množstve 700ks**. Ochranný štít na opakované použitie, odolný voči alkoholovej dezinfekcii, ktorý je primárne určený na ochranu očí a tváre pred rizikom ich mechanického poškodenia nárazom pomaly letiacich častí s dopadovou energiou max. 0,56 J. Ochranný štít musí umožňovať súbežné použitie okuliarov. Ochranný štít pozostáva z číreho priezoru a náhlavného držiaka (nosiča), ktorý má univerzálnu veľkosť a je vybavený mäkkou penou pre elimináciu tlaku v oblasti hlavy. Uchytenie ochranného štítu gumičkou, ktorá umožňuje opakovateľné nastavenie. Ochranné štíty dodávané v zloženom stave.

**Materiál:** PMMA alebo PETG, priezor potiahnutý ochrannou fóliou zabraňujúcou poškriabaniu priezoru pri prevoze

**Minimálna životnosť výrobku:** 24 mesiacov

**Výrobok v zhode s:**  EN ISO 166:2001 - Osobné prostriedky na ochranu očí alebo ekvivalentnou normou

**Požiadavky na predloženie:**

* Technický (produktový) list výrobku
* EÚ vyhlásenie o zhode
* Návod na používanie a údržbu v slovenskom jazyku .

**Požadovaný rozmer:** min. 20 x 29 cm (šírka x výška)

**Lehota dodania:** najneskôr do 5 pracovných dní od účinnosti kúpnej zmluvy.

**Osobitné požiadavky na plnenie:**

• Dodanie a vyskladnenie **na devätnásť (19) odberných miest v rámci mesta Bratislavy** v pracovných dňoch v čase od 8:00 hod. do 15:00 hod., pričom dodanie je potrebné avizovať minimálne dva pracovné dni vopred. Odberné miesta s kontaktnými osobami pre prevzatie dodávaného tovaru budú oznámené v čase odoslania výzvy na poskytnutie súčinnosti pre uzatvorenie kúpnej zmluvy.

• Verejný obstarávateľ požaduje dodanie nových, nepoužívaných ochranných štítov v originálnom neporušenom balení.

• Úspešný uchádzač je povinný dodať celý predmet zákazky naraz.

• Verejný obstarávateľ má právo odmietnuť prevzatie tovaru pre preukázateľné vady dodaného tovaru (napr. nedostatočná kvalita, nedodržanie špecifikácie a požiadaviek na tovar, poškodený obal tovaru a pod.).

• Verejný obstarávateľ má právo do 14 dní od prevzatia tovaru vrátiť nepoškodený tovar v pôvodných obaloch, ak zistí, že tovar nespĺňa ktorúkoľvek z požadovaných technických špecifikácií vyžadovaných na predmet zákazky alebo nespĺňa osobitné požiadavky na plnenie.